En 15-årig dreng, der kommer fra Afghanistan, er blevet dømt for at have været med til et overfald på stationen i Holbæk i september sidste år. Foto: Per Christensen Foto: Per Buurgaard Christensen

Send til din ven. X Artiklen: 15-årig dømt for vold på togstation Modtagerens email * : Din e-mail * : Dit navn * : Evt. kommentar: *) skal udfyldes.

15-årig dømt for vold på togstation

Holbæk - 19. januar 2016 kl. 11:07 Kontakt redaktionen: sndk@sn.dk

En kun 15-årig dreng blev mandag idømt 50 dages betinget fængsel for at være med til at slå og sparke flere unge mænd lørdag den 19. september sidste år på stationen i Holbæk.

Læs også: DSB øger overvågning på station

Drengen, der oprindeligt kommer fra Afghanistan, begik det helt umotiverede overfald sammen med fem andre unge med indvandrer- og flygtningebaggrund.

Men da fire af dem var under den kriminelle lavalder på gerningstidspunktet, og den sidste, en 18-årig flygtning, er som sunket i jorden, var den 15-årige den eneste, der mandag blev dømt ved Retten i Holbæk.

I de seneste måneder har området omkring stationen været hårdt plaget af overfald, og lokalpolitiet i Holbæk mener, at det er en lille gruppe af drenge med indvandrerbaggrund, der står bag mange af overfaldene.

Derfor kunne man få den tanke, at i hvert fald nogle fra gruppen, der var med til overfaldet den 19. september, går igen i den gruppe af indvandrerdrenge, som har begået flere overfald.

- Men det kan jeg hverken be- eller afkræfte, fortæller efterforskningsleder Richard Olsen fra lokalpolitiet i Holbæk.

Den 15-årige dreng var udelukkende tiltalt for overfaldet den 19. september.

I retten kom det også frem, at drengen siden oktober ikke har boet sammen med sin mor og søskende, men på et opholdssted i Snertinge for at forsøge at få ham væk fra miljøet omkring togstationen i Holbæk.

Medarbejdere fra opholdsstedet har dog flere gange været inde ved stationen og hente ham, fordi han er taget derind for at hænge ud.

Overfaldet den 19. september kort før midnat skete mod en gruppe gymnasieelever, der stod af på stationen, fordi de skulle på diskotek i Holbæk. Overvågningskameraerne på stationen viste, at gruppen af indvandrerdrenge nedstirrede flere af pigerne i gruppen med gymnasieelever.

Da en af de mandlige gymnasieelever vendte sig om for at se, hvad der skete, gik der kun nogle få sekunder, før tre af de mandlige gymnasieelever blev omringet af gruppen. De tre blev og slået og sparket, men slap med mindre skader.

relaterede artikler

Indvandrerdrenge hærger togstation 12. januar 2016 kl. 10:38

Volden fortsætter på stationen 11. januar 2016 kl. 11:12

Nyt overfald på station 07. januar 2016 kl. 10:33